รองนายกรัฐมนตรีและรัฐมนตรีว่าการกระทรวงกลาโหม สั่งการผู้บัญชาการตำรวจแห่งชาติเร่งหาผู้กระทำผิดทำร้ายจ่านิว
รองนายกรัฐมนตรีและรัฐมนตรีว่าการกระทรวงกลาโหม สั่งการผู้บัญชาการตำรวจแห่งชาติเร่งหาผู้กระทำผิดทำร้ายนายสิรวิชญ์ เสรีธิวัฒน์ โดยยอมรับห่วงจะเกี่ยวข้องกับการเมืองพลเอกประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม กล่าวถึงความคืบหน้าการติดตามคดี นายสิรวิชญ์ เสรีธิวัฒน์  นักเคลื่อนไหวกิจกรรมทางการเมือง ที่ถูกทำร้าย ว่าได้สั่งการให้ พลตำรวจเอก จักรทิพย์ ชัยจินดา ผู้บัญชาการตำรวจแห่งชาติ จัดประชุมดำเนินการเกี่ยวกับคดีดังกล่าว ขณะนี้ยังไม่ได้รับรายงานเพิ่มเติม และอยู่ระหว่างเจ้าหน้าที่ตำรวจหาพยานหลักฐานดำเนินคดีผู้กระทำความผิด พร้อมย้ำว่า หากใครมาทำให้เกิดความไม่เรียบร้อยของประเทศก็ต้องถูกลงโทษ ซึ่งผู้บัญชาการตำรวจแห่งชาติ รับนโยบายไปเรียบร้อยแล้ว ส่วนจะเป็นเรื่องส่วนตัวหรือการเมืองนั้น ยังไม่ทราบ ต้องรอให้ตำรวจหาพยานหลักฐานให้ชัดเจนก่อน พร้อมยอมรับเป็นห่วงว่าจะเกี่ยวข้องกับเรื่องทางการเมือง ทั้งนี้ ได้ส่งเจ้าหน้าที่ไปดูแลความปลอดภัยให้นายสิรวิชญ์แล้ว สำหรับนักกิจกรรมการเมืองคนอื่นๆ จะมีการดูแลความเรียบร้อยให้ด้วยหรือไม่นั้น ก็ต้องมีการร้องขอมาสำหรับกรณีที่กลุ่มการเมืองนำประเด็นนี้ไปขยายความต่อ รองนายกรัฐมนตรีและรัฐมนตรีว่าการกระทรวงกลาโหม กล่าวว่า คดียังไม่ชัดเจน อยู่ระหว่างดำเนินการ ส่วนคดีนี้จะทำให้รัฐบาลจะกลายเป็นแพะหรือไม่ และหากเป็นอย่างนั้นจะทำเช่นไร โดยยืนยันว่ารัฐบาลได้ดำเนินการเต็มที่ และผู้บัญชาการตำรวจแห่งชาติ ได้ประชุมเร่งรัดคดี พร้อมกับรายงานความคืบหน้าทุกวันในเวลา 19:00 น.